Т.В.Натараву добра ведае не адно пакаленне брэстаўчан. Больш за 30 гадоў Тамара Васільеўна з’яўляецца нязменным кіраўніком узорнага дзіцячага ансамбля народнага танца “Праменьчык”, які дзейнічае ў гарадскім Цэнтры дадатковай адукацыі дзяцей і моладзі. Выпускніца Маскоўскага дзяржаўнага інстытута культуры па спецыяльнасці “Балетмайстар-педагог” ні разу не пашкадавала аб атрыманай прафесіі, хаця і выбрала яе выпадкова. У свой час Т.В.Натарава займалася выкладчыцкай дзейнасцю ў культурна-асветніцкіх установах адукацыі Стаўрапаля і Арла (Расія), а пасля пераезду ў Брэст узначальвала харэаграфічную школу.